খুলনা ওয়াসার ম্যানেজিং ডাইরেক্টর মো. আবদুল্লাহর সাথে যোগাযোগ করলে তিনি আবারও জোর দিয়ে বলেন, নিয়োগ বাণিজ্যে দৃশ্যমান কোন অনিয়ম হয়নি। কেউ প্রমাণ করতে পারলে তিনি ব্যবস্থা নিবেন। উচ্চ আদালতের রিটের প্রসঙ্গে বলেন, তারা যথাযথ কর্তৃপক্ষর মাধ্যমে জবাব দিয়েছেন। নিয়োগ বাণিজ্যর তদন্ত কমিটির রিপোর্ট দেখতে চাইলে, তিনি অপারগতা প্রকাশ করেন। তবে বলেন, তদন্ত কমিটি কোন অনিয়ম পায়নি। তবে মাস্টারোলে নিয়োগ বঞ্চিতদের পর্যায়ক্রমে নিয়োগ দিতে সুপারিশ করেছেন। সিটিজন চার্টার সম্পর্কে ম্যানেজিং ডাইরেক্টরের দৃষ্টি আকর্ষণ করলে তিনি বলেন, কাজ চলছে নগরজুড়ে। এখন কোথায় দিবো এই সিটিজেন চার্টার? দুদক-এর তদন্ত সম্পর্কে জানতে চাইলে তিনি বলেন, দুদক তদন্ত করছে তার কাছে সেই ধরনের কোন অফিসিয়াল পত্র আসেনি।